తెలంగాణలో మహిళా తహసీల్దార్ దారుణహత్య WATCH LIVE TV
World Cup 2019: కోహ్లీకి పరిపక్వత లేదు.. తిడితే..?: రబాడ
ఐపీఎల్ మ్యాచ్‌లో నేను బంతి విసిరిన తర్వాత.. గేమ్ ప్లాన్ గురించి ఆలోచిస్తుండగా.. ఆ బంతికి బౌండరీ బాదిన విరాట్ కోహ్లీ నన్ను ఓ మాట అన్నాడు. దీంతో.. నేను కూడా అదే పదాన్ని అతనిపైకి ప్రయోగించాను. -కగిసో రబాడ
Samayam Telugu | Updated:
Jun 1, 2019, 06:41PM IST
హైలైట్స్
దక్షిణాఫ్రికాతో బుధవారం తొలి మ్యాచ్ ఆడనున్న భారత్
మ్యాచ్‌కి ముందే విరాట్ కోహ్లీని రబాడ రెచ్చగొట్టే ప్రయత్నం
ఇటీవల ఐపీఎల్ 2019 సీజన్‌లో గొడవపడిన రబాడ, కోహ్లి
గతంలోనూ ప్రత్యర్థి బ్యాట్స్‌మెన్‌లతో రబాడాకి గొడవలు
భారత కెప్టెన్ విరాట్ కోహ్లి‌కి పరిపక్వత లేదని దక్షిణాఫ్రికా ఫాస్ట్ బౌలర్ కగిసో రబాడ అభిప్రాయపడ్డాడు. ఇంగ్లాండ్‌ వేదికగా ప్రస్తుతం వన్డే ప్రపంచకప్ జరుగుతుండగా.. దక్షిణాఫ్రికాతో బుధవారం టీమిండియా తన తొలి మ్యాచ్‌లో ఢీకొనబోతోంది. ఈ నేపథ్యంలో.. మ్యాచ్‌కి ముందే విరాట్ కోహ్లీని ఈ సఫారీ పేసర్ రెచ్చగొట్టే ప్రయత్నం చేశాడు. ఇటీవల ముగిసిన ఐపీఎల్ 2019 సీజన్‌లో ఢిల్లీ క్యాపిటల్స్‌కి ఆడిన రబాడ.. ఓ మ్యాచ్‌లో విరాట్ కోహ్లీతో మాటల యుద్ధానికి దిగిన విషయం తెలిసిందే.
‘ఐపీఎల్ మ్యాచ్‌లో నేను బంతి విసిరిన తర్వాత.. గేమ్ ప్లాన్ గురించి ఆలోచిస్తుండగా.. ఆ బంతికి బౌండరీ బాదిన విరాట్ కోహ్లీ నన్ను ఓ మాట అన్నాడు. దీంతో.. నేను కూడా అదే పదాన్ని అతనిపైకి ప్రయోగించాను. అంతే.. విరాట్ కోహ్లీ కోపం కట్టలు తెంచుకుంది. అతను ఓ అద్భుతమైన ఆటగాడే. కానీ.. తిట్లను స్వీకరించలేడు. కోహ్లీ ఇంకా పరిపక్వత సాధించాల్సి ఉంది’ అని రబాడ వెల్లడించాడు.